ย่านชุมชนเก่า: ชุมชนบ้านช่างปี่
ที่อยู่: ตำบลช่างปี่ อำเภอศรีขรภูมิ จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนบ้านช่างปี่ เป็นชุมชนเก่าที่ตั้งอยู่บนที่ดอนใกล้กับปราสาทช่างปี่ ทางด้านทิศตะวันออกของชุมชน พื้นที่โดยรอบชุมชนเป็นพื้นที่เกษตรกรรม ได้แก่ นาข้าว มีบารายใหญ่อยู่ทางทิศเหนือของชุมชน เป็นชุมชนพักอาศัยแบบชนบท ประชากรในชุมชนส่วนใหญ่ประกอบอาชีพด้านเกษตรกรรม รับจ้าง รับราชการ และค้าขาย ตามลำดับ ลักษณะสังคมภายในชุมชนยังคงเป็นลักษณะของวิถีชีวิตและวัฒนธรรมแบบชนบทที่มีความเกี่ยวข้องกับศาสนา และสิ่งศักดิ์สิทธิ์ในชุมชน เช่น ดอนปู่ตา ปราสาทช่างปี่ เป็นต้น เป็นชุมชนเก่าที่มีการตั้งถิ่นฐานใกล้กับโบราณสถานปราสาทช่างปี่มาตั้งแต่อดีตจนถึงปัจจุบัน ภายในชุมชนยังคงมีบ้านเก่าที่สร้างด้วยไม้ ปัจจุบันเหลืออยู่ไม่กี่หลัง และมีบารายใหญ่อยู่ทางทิศเหนือของชุมชน ซึ่งเป็นที่กักเก็บน้ำไว้ใช้อุปโภคมาตั้งแต่โบราณ